Gary Katz

Gary Katz er en amerikansk plateprodusent, særlig kjent som produsent for Steely Dan på samtlige av bandets album fra 1972 til 1980, samt Steely Dan-medlem Donald Fagens soloalbum The Nightfly fra 1982. Han har også produsert artister som 10cc, Diana Ross, Joe Cocker og Rosie Vela. 

Han startet sin karriere i musikkbransjen som produsent for Bobby Darin. Senere var han også produsent for blant andre The Mamas and the Papas og Steppenwolf. Katz har også arbeidet for Warner Bros. som talentspeider og kontraktansvarlig, og har signert artister som Graham Nash, David Crosby, Chaka Khan, Prince og Dire Straits.

Katz var tidlig på 1970-tallet ansatt som produsent hos ABC-Dunhill Records i Los Angeles og sørget for at Walter Becker og Donald Fagen skulle arbeide som  låtskrivere.

Katz er per 2009 fremdeles plateprodusent, nå gjennom sitt eget uavhengige produksjonsselskap.
 Referanser 

 Eksterne lenker   


Kategori:Plateprodusenter fra USA
Kategori:Steely Dan
Kategori:Fødselsår ukjent